KOMISSION ASETUS (EY) N:o 158/95,
annettu 31 päivänä tammikuuta 1995,
maatalousalalla käytettäviin muuntokursseihin sovellettavan korjauskertoimen kumoamiseen liittyvistä siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 13 artiklan 1 kohdan ja 12 artiklan,
asetuksen (ETY) N:o 3813/92 3 artiklan mukaisesti 1 päivänä helmikuuta 1995 tapahtuvat maatalouden muuntokurssien muutokset korvataan suurimmaksi osaksi muuttamalla ecuina vahvistettuja hintoja tai määriä ; näiden muutosten soveltamisen yksinkertaistamiseksi maatalousalalla käytettävien muuntokurssien vahvistamista ja soveltamista koskevista yksityiskohtaisista säännöistä 30 päivänä huhtikuuta 1993 annetun asetuksen (ETY) N:o 1068/93 (3), sellaisena kuin se on viimeksi muutettuna asetuksella (EY) N:o 157/95 (4), 15 artiklan 1 kohdassa säädettyjä tarkistuksia ei pitäisi soveltaa tammikuun 1995 viimeisen viitekauden aikana ennalta vahvistettuihin maatalouden muuntokursseihin,
on olemassa sellaisia maatalouden muuntokursseja, jotka voidaan vahvistaa ennalta ennen 1 päivää helmikuuta 1995 ja joita voidaan soveltaa mainitun päivämäärän jälkeen ; nämä ennalta vahvistetut maatalouden muuntokurssit ovat asetuksen (ETY) N:o 1068/93 15 artiklan 2 kohdan mukaisesti nimenomaan verrattavissa 1 päivästä helmikuuta 1995 alkaen vahvistettuja maatalouden muuntokursseja käyttämällä määritettyihin rajoihin ; asetuksen (ETY) N:o 3813/92 3 artiklan johdosta 1 päivästä helmikuuta 1995 alkaen vahvistettuihin maatalouden muuntokursseihin ei sovelleta enää aiemmin voimassa ollutta korjauskerrointa 1,207509 ; edellä mainitun korjauskertoimen olisi kuitenkin vaikutettava ennen 1 päivää helmikuuta 1995 ennalta vahvistettuihin maatalouden muuntokursseihin sovellettaviin tarkistusrajoihin,
olisi vältettävä sellaisia hallinnollisia sekaannuksia, joita voi tapahtua tietyissä jäsenvaltioissa 1 päivän helmikuuta 1995 hintatasoa käytettäessä,
vilja-alan yhteisestä markkinajärjestelystä 30 päivänä kesäkuuta 1992 annetussa neuvoston asetuksessa (ETY) N:o 1766/92 (5), sellaisena kuin se on viimeksi muutettuna asetuksella (EY) N:o 1866/94 (6), ja riisin yhteisestä markkinajärjestelystä 21 päivänä kesäkuuta 1976 annetussa neuvoston asetuksessa (ETY) N:o 1418/76 (7), sellaisena kuin se on viimeksi muutettuna asetuksella (EY) N:o 1869/94 (8), säädetään, että ennalta vahvistettuja maksuja ja tukia tarkistetaan sekä hakemuksen jättöajankohtana että tuonti- tai vientiajankohtana ; sitä osaa kynnyshintojen 1 päivänä helmikuuta 1995 tapahtuneesta ecumääräisestä korotuksesta ei pitäisi ottaa huomioon, joka korvataan maatalouden muuntokurssien tarkistuksella, josta säädetään asetuksessa (ETY) N:o 3813/92,
puuvillan tukijärjestelmän yleisistä säännöistä 27 päivänä heinäkuuta 1981 annetun neuvoston asetuksen (ETY) N:o 2169/81 (9), sellaisena kuin se on viimeksi muutettuna asetuksella (ETY) N:o 1554/93 (10), 5 artiklassa säädetään, että tuen määrä on se määrä, joka on voimassa tukihakemuksen jättöpäivänä ; yksityiskohtaisista säännöistä puuvillan tukijärjestelmän soveltamisesta 3 päivänä toukokuuta 1989 annetun asetuksen (ETY) N:o 1201/89 (11), sellaisena kuin se on viimeksi muutettuna asetuksella (ETY) N:o 2046/93 (12), 15 artiklan mukaisesti tukeen sovellettavan maatalouden muuntokurssin määräytymisperusteena on valvontaan asettamista koskevan hakemuksen jättäminen, joka voi tapahtua ennen tukihakemuksen jättämistä ; kun sovelletaan sitä maatalouden muuntokurssia, jota koskee korjauskerroin 1,207509, 1 päivän helmikuuta 1995 jälkeen ecuina vahvistettua tuen määrää voidaan alentaa mainitun korjauskertoimen johdosta,
tämän asetuksen säännöksiä on sovellettava samanaikaisesti kuin asetuksella (EY) N:o 150/95 tehtyjä asetuksen (ETY) N:o 3813/92 muutoksia, ja
tässä asetuksessa säädetyt toimenpiteet ovat kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1068/93 15 artiklan 1 kohdan säännöksiä ei sovelleta kaikkiin 1 päivänä helmikuuta 1995 tapahtuneisiin maatalouden muuntokurssien muutoksiin.
2 artikla
1. Niihin ecu-kursseihin, jotka asetuksen (ETY) N:o 1068/93 15 artiklan 2 kohdan mukaisesti 1 päivästä helmikuuta 1995 alkaen korvaavat ennen mainittua päivää ennalta vahvistetut maatalouden muuntokurssit, sovelletaan korjauskerrointa 1,207509.
2. Komissio vahvistaa edellä 1 artiklassa tarkoitetut kurssit 1 päivän helmikuuta 1995 ja 30 päivän huhtikuuta 1995 väliseksi ajaksi vahvistettujen maatalouden muuntokurssien perusteella.
3 artikla
Poiketen siitä, mitä asetuksen (ETY) N:o 1068/93 18 artiklan 1 kohdassa säädetään, siinä tapauksessa, että ennen 1 päivää helmikuuta 1995 vahvistettuun hintaan tai määrään sovellettava maatalouden muuntokurssi on yhtä suuri kuin 31 päivänä tammikuuta 1995 voimassa oleva maatalouden muuntokurssi jaettuna korjauskertoimella 1,207509, jäsenvaltiot voivat myöntää mainitun hinnan tai määrän ilman, että sitä on asetuksen (ETY) N:o 3813/92 13 artiklan 2 kohdan mukaisesti tarkistettu, ja 31 päivänä tammikuuta 1995 voimassa olevaa maatalouden muuntokurssia käyttäen kansalliseen valuuttaan muunnettuna.
Tätä asetusta sovelletaan:
- 1 päivään tammikuuta 1996 asti niiden määrien osalta, joita markkinointivuosi ei koske,
- markkinointivuoden 1996 alkuun asti, jos kyseessä oleva markkinointivuosi alkaa tammikuussa 1996, ja
- muissa tapauksissa markkinointivuoden 1995/96 alkuun asti.
4 artikla
Asetuksen (ETY) N:o 1766/92 12 ja 13 artiklassa sekä asetuksen (ETY) N:o 1418/76 13 ja 17 artiklassa tarkoitettujen sellaisten maksujen ja tukien tarkistuksissa, jotka on vahvistettu ennalta ennen 1 päivää helmikuuta 1995 ja joita on käytetty tuontiin tai vientiin mainitusta päivästä alkaen, ei oteta huomioon sitä osaa kynnyshinnan noususta, joka johtuu korjauskertoimen 1,207509 soveltamisesta.
5 artikla
Sellaisen puuvillaa koskevan tukihakemuksen ollessa kyseessä, joka on jätetty aikaisintaan 1 päivänä helmikuuta 1995 koskien sellaista määrää, jonka osalta valvontaan asettamista koskeva hakemus on jätetty ennen edellä mainittua päivämäärää, tuen määrä on se määrä, joka on voimassa tukihakemuksen jättöpäivänä, jaettuna kertoimella 1,207509.
6 artikla
Tämä asetus tulee voimaan 1 päivänä helmikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä tammikuuta 1995.